पलपल संवाददाता, जबलपुर. भारतीय जनता पार्टी द्वारा अपने प्रत्याशियों की घोषणा करने के बाद से प्रदेश अध्यक्ष राकेश सिंह के घर यानी जबलपुर में ही बवाल मच गया गया है. पनागर विधानसभा सीट से सुशील तिवारी इंदू को दोबारा रिपीट किये जाने के खिलाफ क्षेत्र के ही कई बड़े भाजपा नेता विरोध में उतर आये हैं, जिसमें पूर्व विधायक, पूर्व जिला पंचायत अध्यक्ष, जनपद अध्यक्ष सहित प्रमुख भाजपा पदाधिकारी शामिल हैं. इन लोगों ने एक पत्रकार वार्ता में प्रदेश भाजपा संगठन को अल्टीमेटम दिया है कि यदि इंदु तिवारी की टिकट नहीं बदली जाती है तो वे पार्टी छोड़ देंगे. वहीं भाजपा में मची इस अंतरकलह से संगठन में चिंता की लकीरें फैल गई हैं. मैनेज कंट्रोल के लिए आला नेताओं को बीच-बचाव करने को कहा गया है.